Hovedstadens Radikale Venstre

Møde i Storkredsforsamlingen
2021-06-02 19:30 - 21:00 (Europe/Copenhagen)
I henhold til vedtægternes § 12 stk. 2 indkaldes de i København bosiddende medlemmer af StoF og de opstillede kandidater til Borgerrepræsentationen til møde onsdag 2 juni kl 19.30 til drøftelse af og beslutning om retningslinjerne for indgåelse af valg- og-/eller listeforbund op til kommunalvalget i København i år. Efter dette (ca. kl 20.00) er der oplæg om ghetttoplanen ved BR-gruppen, hvor alle medlemmer af Radikale Venstre er velkomne.
Mødet vil være fysisk og I bedes tilmelde jer via følgende billetlink: https://place2book.com/da/sw2/sales/9pa8cx74jl
Information om mødelokale vil blive sendt til jer senere, da dette afhænger af antallet af deltagere.

Dagsorden:
1) Velkommen
2) Valg af dirigent
4) Drøftelse af og beslutning om retningslinjerne for indgåelse af valg- og-/eller listeforbund op til kommunalvalget i København i år – Bilag 1
5) ca. kl. 20.00: Drøftelse og debat af ghettoplanen – Bilag 2
6) Eventuelt
7) Evaluering af dette møde

Bilag 1:Til orientering var retningslinjerne ved KV17 som følger: Storkredsbestyrelsen bemyndiger den siddende BR-gruppe og formandskabet i foreningen til at forhandle en aftale om valgforbund som: – må vurderes til at give den bedst mulige chance for at resultere i et ekstra radikalt mandat.

Bilag 2:Ghettolovgivningen stiller håndfaste krav om ændringer i beboersammensætningen i de områder, der udpeges som ghettoer. Desværre leder det til udskamning af hele boligområder, forskelsbehandling og i sidste ende nedrivning af boliger. Det seneste udspil fra regeringen lægger op til at stramme reglerne, og derfor inviterer vi til oplæg og debat om ghettolister, udsatte boligområder og konsekvenser af regeringens nyeste udspil om parallelsamfund mv.

Kontorchef for Center for byudvikling i Københavns Kommune Rune Lyngvig Jespersen fortæller om ghettolovgivningens krav til kommunerne og hvordan man implementerer disse i København samt mulige konsekvenser af regeringens udspil om parallelsamfund. Herefter er der debat med deltagelse fra Boligordfører Samira Nawa i løbet af aftenen.

Grundlovsdag med Hovedstadens Radikale Venstre
2021-06-05 11:30 - 14:00
Hovedstadens Radikale Venstre inviterer til Grundlovsdag i bibliotekshaven ved Christiansborg!

Det bliver en hyggelig og dejlig dag, hvor vi har inviteret tre af vores folkevalgte, der til dagligt kæmper for den radikale sag fra rådhuse og Christiansborg.

Vi glæder os til at høre deres syn på Socialliberalismen, frihedsrettigheder og bæredygtighed efter Corona.
Vi byder velkommen kl. 11.30
Talerne er:– Rådmand og borgmesterkandidat fra Frederiksberg Lone Loklindt– Socialborgmester i København Mia Nyegaard– Medlem af Folketinget valgt i Hovedstaden Samira Nawa

Der vil være mulighed for spørgsmål til hver taler efter deres tale. Og mon ikke vi også får mulighed for at synge en sang.

Vi glæder os til at se jer den 5. juni!
